Rodopės nomas

Rodopės nomas, Rodopų nomas (gr. Νομός Ροδόπης) – vienas iš Graikijos nomų, Rytų Makedonijos ir Trakijos periferijos dalis. Sostinė – Komotinė (52,7 tūkst. gyv.). Nomas įkurtas 1930 m., kai ankstesnysis Trakijos nomas buvo padalintas į du nomus – Rodopės ir Evro nomus. Geografija Nomas pavadintas pagal Rodopų kalnus, kurie užima nomo šiaurę ir dalį rytinės teritorijos. Likusios dalys – dirbamos žemės, pievos ir miškai. Didžiausias nomo miestas yra sostinė Komotinė, antras pagal dydį – Sapas (gr. Σάπες). Dauguma Trakijos musulmonų (tai vienintelė Graikijos tautinė mažuma) gyvena Rodopės nome, kur jie sudaro apie pusę gyventojų. Ribos Su Rodopės nomu ribojasi: vakaruose – Ksantės nomas, šiaurėje – Bulgarijos Kardžalio sritis, rytuose – Evro nomas, pietuose – Trakijos jūra. Savivaldybės Buvusios provincijos Komotinės provincija (centras Komotinė) Sapo provincija (centras Sapas)